เป็นตุ่ม 1ตุ่มที่แคมใหญ่ข้างซ้าย จับแล้วเป็นก้อนๆข้างในเนื้อ ตุ่มไม่มีสี เวลาจับแล้วจะเจ็บนิดๆ ไม่จับไม่รู้สึกอะไร เป็นมาเกือบเดือนแล้วค่ะ เป็นอะไรไหมคะ
สวัสดีค่ะ การวินิจฉัยที่เป็นไปได้กรณีมีตุ่มที่อวัยวะเพศหญิง1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลินหากเป็นมาเรื้อรัง ไม่ยุบไปเอง ปวด บวม แดง ร้อน มีหนองไหล ขยายขนาดขึ้น ควรไปพบสูตินรีแพทย์เพื่อให้ได้การวินิจฉัยที่แน่นอนการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่ และยังไม่ควรเอายาอะไรไปทาเองค่ะ